|  |  |
| --- | --- |
|  |  |
|  |
|  |
|  |
|  |
|  |

|  |  |
| --- | --- |
| 1. Laki puolustusvoimista (28.6.2013/509) 14§ ja 15§ |  |

2. KAIPR ak MT27068/18.12.2023 (Kainuun prikaatin toimintakäsky 2024)

|  |
| --- |
| KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN KAINUUN PRIKAATIN JOHTAMISSA TAISTELUHARJOITUKSISSA 10.-16.11.2024 JA 29.11. - 5.12.2024. |

Puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan kannalta välttämätöntä. Puolustusvoimat ei kuitenkaan saa aiheuttaa tarpeetonta haittaa tai vahinkoa omaisuudelle.

Kainuun prikaatin johtamien taisteluharjoituksien alueet ulottuvat päätöksen **liitteessä 1** oleville yksityisten omistamille alueille (harjoitusalueet piirretty karttaan). Harjoitukset toimeenpannaan ajalla **10.-16.11.2024 ja 29.11. - 5.12.2024.**

Koska puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi päättää kiinteistöjen käyttämisestä.  Päätös voidaan tällöin antaa tiedoksi hallintolain [(434/2003)](file:///C:\Users\sju04777\AppData\Local\Temp\2003\20030434) mukaisella yleistiedoksiannolla.

Kainuun prikaatin johtamat taisteluharjoitukset eivät ole toteutettavissa niiden laadun perusteella pelkästään puolustusvoimien pysyvässä käytössä olevilla alueilla. Sodanajan joukkojen harjoittaminen edellyttää ajoittain laajojen alueiden käyttöä. Näin kyetään harjoittamaan joukkojen taktisesti oikeita käyttöperiaatteita. Tällä perusteella puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössään olevia kiinteistöjä.

Puolustusvoimilla ei ole kuitenkaan oikeutta käyttää rakennuksia, niihin liittyviä piha- ja puutarha-alueita, korjaamattomia viljelysmaita, eikä maa- ja metsätaloudellisia koekenttiä.

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä pyydetään ottamaan yhteyttä harjoituksen aikana harjoituksen ympäristöstä vastavan henkilöön vahingon laadun ja määrän toteamiseksi. Harjoituksen jälkeen todettujen vahinkojen osalta pyydetään ottamaan yhteyttä Kainuun prikaatiin.

Jos sotilaalliset syyt tai ulkopuolisten suojaaminen vaaroilta välttämättä sitä vaatii, puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi kieltää asiattomilta puolustusvoimien käytössä olevalla alueella tai kohteessa liikkumisen tai rajoittaa sitä. Harjoituksen johtaja voi määrätä tämän kiellon tai rajoituksen puolustusvoimien käytössä tilapäisesti harjoituksen järjestämistä varten olevalla alueella tai kohteessa, jota käytetään materiaalin säilytykseen, joukkojen ryhmitykseen tai jolla tapahtuva toiminta voi aiheuttaa vaaraa ulkopuolisille.  (Laki puolustusvoimista (28.6.2013/509) 15§).

Tämä hallinnollinen päätös annetaan tiedoksi yleistiedoksiantona viranomaisen verkkosivuilla **liitteen 2** mukaisesti. Tämä ilmoitus julkaistaan Puolustusvoimien kuulutuksissa ja yleistiedoksiannoissa, (puolustusvoimat.fi/kuulutukset).

Kiinteistön käyttöä koskevaa päätöstä voidaan noudattaa muutoksenhausta huolimatta, jollei hallinto-oikeus kiellä täytäntöönpanoa. Kiinteistön käyttöä koskevaa sopimusta koskeva riita käsitellään hallintoriita-asiana hallinto-oikeudessa siten kuin laissa oikeudenkäynnissä hallintoasioissa säädetään.

Tähän päätökseen saa vaatia oikaisua siten kuin hallintolaissa (434/2003) säädetään. Oikaisuvaatimukseen annettuun päätökseen saa hakea muutosta valittamalla hallinto-oikeuteen siten kuin laissa oikeudenkäynnissä hallintoasioissa (808/2019) säädetään. Oikaisuvaatimusohje **liitteenä 3.**

Asiaan saa lisätietoja Kainuun prikaatista p. 0299 451 150 ja vahinkojen osalta numerosta p. 0299 451 180.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Kainuun prikaatin komentaja | | | Prikaatikenraali | Ari Laaksonen | |  | | |  | | | Koulutuspäällikkö | | | Majuri | Jari Lukkari | |  | | |

|  |
| --- |
| Tämä asiakirja on sähköisesti allekirjoitettu. |

|  |  |  |
| --- | --- | --- |
| LIITTEET | 1 = Alue  2 = Päätöksen yleistiedoksianto  3 = Hallintopäätöksen oikaisuvaatimusohje |  |

|  |  |
| --- | --- |
| JAKELU | KAIPR E koulos postin käsittelijät  Kajaanin kaupunki  Sotkamon kunta  Juuan kunta  Rautavaaran kunta  Nurmeksen kaupunki  PE Mediatuotantotiimi |

|  |  |
| --- | --- |
| TIEDOKSI | KAIPR E opos postin käsittelijät  KAIPR E henkos postin käsittelijät  KAIPR E hos postin käsittelijät  Satu Hujanen, Kainuun prikaati Esikunta |